Роналдиньо

**Роналдо де Ассис Морейра** (; 21 наурыз 1980, Порту-Алегри, Риу-Гранди-ду-Сул штаты) — бразилиялық футболшы, «Атлетико Минейро» және Бразилия ұлттық құрамасының шабылдаушы, жартылай қорғаушы және шабуылшы ойнады. 1 дүркін «Алтын доп» иегері, ФИФА 100 тізіміне іліккен.

## Карьерасы

### Клубтық
Роналдиньо 1980 жылы 21 наурызда Сан-Лукас перзентханасында, Порту-Алегри қаласында, Риу-Гранди-ду-Сул штатында, отбасындағы үшінші бала болып дүние есігін ашады. Анасы  Дон Мигуэлина саудагер және де медбикелікке де қабілеті болған. Әкесі Жуан да Силва Морейра «Гремио» футбол клубының тұрағында қарауыл болып қызмет атқарған. Әкесі жергілікті жанкүйерлерден құрылған «Крузейро» командасының сапында ойнады. Яғни Роналдиньоның футболға деген қызығушылығын оятқан жәнеде алғашқы ұстазы есебінде көше футболына апарып, бағыт-бағдар беріп жүрген әкесі болған. Қара бала, футболдың айналасындағылардың бәрін таңқалдырады.

Үлкен футболға аяқ баспас бұрын, шағын футболдың добын теуіп жүрген Роналдиньо, 13  жасында «Белу-Оризонти» клубының сапында жергілікті командаға қарсы болған ойында 23 гол соғады. Көргендер осынау талантты баланың шеберлігіне таңданыстарын жасырып қалмайды.

1995  жылы «Гремионың» жасөспірімдер клубына қабылданып, 1997 жылы клубпен алғашқы келісімшартқа отырады. 2001 жылдың 15 ақпанында Францияның, «Пари Сен-Жермен» клубымен қол алысып, бас изесіп келісімге келеді.  

Франциялық клубтың сапында өзінің өзге қырларын көрсеткен ойыншы, 2003 жылдың 19 шілдесінде әйгілі «Барселона» футбол клубының құрамына қабылданады. «Барселона» сапында жұлдызды ойыншы болады. Маңызды голдар соғады, ұтымды ұтқыр пастар шығарады, ешкімнің ойына кіріп шықпайтын алаңдағы әрекеттерімен ерекше есте қалады.  

Ронна 2008 жылдың 15 шілдесінде «Барселона» мен қоштасып, Италияндық «Миланның» жаңа ойыншысы болады. «Милан» сапында жарқыраған жұлдызды сәттері сөне бастайды. Көбінде қосалқы құрамнан шығып жүрді.  

2011 жылдың 10 қаңтарында өз Отаны Бразилияға оралып, сол елдегі «Фламенго» клубымен келесім жасасып, қол қояды. Алайда көп уақыт өтпей Ронна клубтан кетеді. 2012 жылдың 4 маусымында «Атлетико Минейромен» жарты жылдық келісімшартқа отырады. 

2015 жылы карьерасын аяқтады. 

### Ұлттық құрама
2002 жылы әлем чемпионатына қатысып, бес кездесуде екі гол соқты. Тұңғыш голын топтық кезеңнің екінші турында Қытай қақпасына енгізді, ал ширек финалда Англияның қақпасына керемет гол соқты, қапталдан айып добын орындап, допты қақпаға тікелей бағыттады, доғаша иіліп ұшқан доп алыс бұрышқа күмп берді. Бұл турнирде Бразилия құрамасы әлем чемпионы атанды. 

2006 жылғы әлем чемпионатында Роналдиньо онша жарқырай алмады, құрама ширек финалда Франциядан ұтылып қалды. Роналдиньо бұдан кейін әлем чемпионатына қатысқан жоқ.

## Жетiстектерi

### Клубтық
 **«[[Гремио]]<nowiki/>».**
* Риу-Гранди-ду-Сул штатының Чемпионы: 1999.
* Сул-Минас Кубогының иегері: 1999.
 **«Пари Сен-Жермен»**
* Интертото кубогының иегері: 2001.
 **«[[Барселона (футбол клубы)|Барселона»]]**.
* Испанияның Чемпионы  (2): 2005, 2006.
* Испания Суперкубогының иегері: (2): 2005, 2006.
* Чемпиондар Лигасының жеңімпаздары: 2006.
 **«[[Милан (футбол клубы)|Милан]]<nowiki/>»**.
* Италия Чемпионы: 2010/11
* Италия чемпионатының қола жүлдегері (2) : 2008/09, 2009/10
 **«[[Фламенго]]<nowiki/>»**.
* Гуанабара Кубогының иегері:  2011.
* Рио Кубогының иегері: 2011.
* Рио-де-Жанейро штатының чемпионы:  2011.
 **Бразилия құрамасы**.
* Әлем чемпионы (17 жасқа дейінгілер арасында): 1997.
* Америка Кубогының иегері: 1999.
* Әлем Чемпионы: 2002.
* Конфедерация Кубогының иегері: 2005.
* Олимпиада ойындарының қола жүлдегері: 2008.
* Роки Кубогының иегері: 2011.
### Жеке
* Риу-Гранди-ду-Сул штатының чемпионатында ең үздік сұрмерген: 1999 (15 гол).
* Конфедерация Кубогында ең үздік сұрмерген: 1999 (6 гол).
* Конфедерация Кубогының үздік ойыншысы: 1999.
* Бразилиядағы «күміс доптың» иегері: 2000.
* Әлем чемпионатының символикалық құрамасына кіреді: 2002. 
* Испания чемпионатының үздік ойыншысы: 2004.
* Трофей ЕФЕ иегері (Үздік оңтүстікамерикалық Испания чемпионатындағы): 2004.
* ФИФАның жыл ойыншысы: 2004, 2005
* World Soccer версиясы бойынша жыл ойыншысы: 2004, 2005.
* France Football анықтағыны бойынша үздік ойыншы. «Алтын дотың» иегері.2005.
* УЕФАның үздік шабуылшысы: 2005.
* Onze версиясы бойынша Әлемнің үздік ойыншысы: 2005.
* УЕФАның клубтық ойыншы дәрежесі: 2006.
* ФИФПРО версиясы бойынша үздік футболшы: 2005, 2006.
* ФИФПРОның символикалық құрамасына енді: 2005, 2006, 2007.
* Италия чемпионатында үздік пас беруші: 2009/10 (15 пас)
* Рио-де-Жанейро штатының символикалық құрамына енді: 2011.
* Бразилия чемпионатының символикалық құрамына енді: 2011.

## Дереккөздер


## Сiлтемелер

* Роналдиньо Sports.ru сайтада 
* Фотохроника Sports.ru сайтада 
* Статистика Sports.ru сайтада 
* Профиль «Атлетико Минейро» ресми сайтада  
* Профиль «Барселона» ресми сайтада  
* Футпедии сайтада 

Санат:Бразилия футболшылары
Санат:Гремио ФК ойыншылары
Санат:Пари Сен-Жермен ФК ойыншылары
Санат:Барселона ФК ойыншылары
Санат:Милан  ФК ойыншылары
Санат:Футболдан әлем чемпиондары
Санат:Бразилия Ұлттық футбол құрамасының ойыншылары
Санат:Футболдан Оңтүстік Америка чемпиондары
Санат:Алтын доп иегерлері